อบปลาทูน่าอาฮิ จี่ปลาทูน่าอาฮิ ทำทูน่าทาร์ทาร์
 เลือกจานแก้วหรือเซรามิคที่มีขนาดใหญ่กว่าชิ้นสเต็กหรือฟิเลต์ปลาทูน่าที่จะใช้อบเล็กน้อย ใช้น้ำมันมะกอกทาถาดทั้งส่วนก้นและขอบ เนื้อปลาจะได้ไม่ติดถาด ทาเนยเหลวหรือน้ำมันมะกอก 1 ช้อนชาบนชิ้นเสต็กหรือฟิเลต์ปลาแต่ละชิ้น จากนั้นปรุงรสด้วยเกลือ พริกไทย และสมุนไพรแห้งตามใจชอบ ดาวเด่นของจานนี้คือเนื้อปลาอยู่แล้ว ฉะนั้นไม่ต้องปรุงรสหนักมากและให้เข้ากับรสปลา  จะบีบมะนาวซักหน่อยเพื่อเสริมรสชาติของเนื้อทูน่าก็ได้ถ้าคุณอยากเพิ่มความอร่อยเข้าไป หรือคุณจะปรุงรสปลาทูน่าด้วยเครื่องเทศคู่แท้ของมันอย่างซีอิ๊วขาว วาซาบิ และชิ้นขิงก็ได้ นำถาดใส่เตาอบที่เปิดไฟเตรียมไว้และอบปลาจนกระทั่งหนังไม่เป็นสีชมพูอีกต่อไป และสามารถใช้ส้อมจิ้มเนื้อให้หลุดเป็นเกล็ด ๆ ได้ ประมาณ 10-12 นาที เวลาอบจริง ๆ แล้วจะขึ้นอยู่กับความหนาของเนื้อปลา หลังจากเวลาผ่านไปแล้ว 10 นาที ให้เช็คสเต็กปลาดูว่าต้องอบต่ออีกหรือไม่  อบน้อยไปดีกว่าอบมากไป เพราะเนื้อปลาทูน่าที่สุกเกินไปมักจะแห้งและมีรสคาว ถ้าคุณอยากให้ปลาทูน่าอบของคุณมีเนื้อด้านบนที่เกรียม ๆ หน่อย ให้เปิดเครื่องย่างและปล่อยให้ปลาย่าง 2-3 นาทีก่อนหมดเวลาอบ เนื้อปลาทูน่าอาฮิมักจะขายกันเป็นสเต็กชิ้นใหญ่ ๆ หรือฟิเลต์ ให้สามารถนำมาทำอาหารตามวิธีคล้ายกับสเต็กเนื้อได้ ให้หาชิ้นสเต็กทูน่าที่มีสีแดงเข้มและเนื้อแข็ง หลีกเลี่ยงสเต็กที่มีเงาเคลือบออกสีรุ้งหรือดูแห้ง รวมถึงเนื้อชิ้นที่เป็นลายด่าง ๆ หรือมีสีอ่อนด้วย  ให้ซื้อสเต็กชิ้นละ 6 ออนซ์ต่อจำนวนคน 1 คน ถ้าคุณจะใช้สเต็กทูน่าแช่แข็ง ต้องปล่อยให้ละลายทั้งหมดก่อน และเก็บไว้ในตู้เย็นก่อนใช้ ช่วงที่มีปลาทูน่าสดคือตั้งแต่ปลายฤดูใบไม้ผลิจนถึงต้นฤดูใบไม้ร่วง ถ้าคุณเลือกใช้ทูน่าสด ทางที่ดีก็ควรซื้อในช่วงที่เป็นหน้าของมัน ส่วนปลาทูน่าแช่แข็งนั้นหาซื้อได้ตลอดปี ปลาทูน่าอาฮิหรือปลาทูน่าครีบเหลืองที่มาจากสหรัฐอเมริกาและแคนาดาถือเป็นทางเลือกที่ดีที่สุด เนื่องจากมีระดับปรอทต่ำ และไม่เสี่ยงต่อการถูกจับมากเกินไป ที่ควรเลี่ยงคือปลาทูน่าครีบน้ำเงิน เพราะระดับปรอทสูงกว่า และถูกจับเกินขนาดทั่วโลก ปลาทูน่าจี่มักจะถูกนำไปคลุกกับเครื่องเทศที่รสชาติเข้ากัน คุณจะใช้ผงหมักสเต็กหรือผงเครื่องเทศผสมชนิดอื่นที่มีกระเทียมผง พริกไทย และสมุนไพรแห้งก็ได้ ลองทำเครื่องเทศเองโดยการนำส่วนผสมต่อไปนี้มาผสมใส่ชามด้วยกันดูสิ (ปริมาณนี้มากพอสำหรับสเต็กขนาด 6 ออนซ์ 1 ชิ้น):  เกลือ 1/2 ช้อนชา พริกไทยดำ 1/4 ช้อนชา พริกป่น 1/4 ช้อนชา กระเทียมผง 1/4 ช้อนชา โหระพาแห้ง 1/4 ช้อนชา ออริกาโนแห้ง 1/4 ช้อนชา การจี่สเต็กหรือฟิเลต์ปลาทูน่าทำได้ง่ายบนตะแกรงหรือไม่ก็เตา สิ่งสำคัญคือต้องตั้งไฟอุปกรณ์ที่จะใช้ให้ร้อนเต็มที่ก่อนวางเนื้อปลาทูน่าลงไป เพื่อให้ปลาสุกอย่างสม่ำเสมอและเนื้อกรอบอร่อยด้านนอก  ถ้าคุณจะใช้เตา ให้เอากระทะเหล็กหล่อหรือกระทะหนัก ๆ อื่นมาตั้งไฟระดับสูงปานกลาง ใส่น้ำมันถั่วลิสงหรือน้ำมันคาโนลา 1 ช้อนโต๊ะและปล่อยไว้จนกระทั่งน้ำมันเริ่มมีควันขึ้น  ถ้าคุณใช้ตะแกรงย่าง ให้จุดถ่านอย่างน้อยครึ่งชั่วโมงก่อนตั้งใจจะจี่ปลาทูน่า ตะแกรงจะได้มีเวลาร้อนนานพอก่อนนำปลามาวาง สเต็กหรือฟิเลต์ขนาด 6 ออนซ์ 1 ชิ้นจะต้องใช้เครื่องเทศประมาณ 1-2 ช้อนโต๊ะ ให้ทาเครื่องเทศลงบนทูน่าทุกส่วนจนครบ หลังจากนั้นวางเนื้อปลาทิ้งไว้ให้อุณหภูมิเท่ากับอุณหภูมิห้องก่อนจึงค่อยวางปลาลงบนตะแกรงหรือในกระทะ โดยปกติแล้วปลาทูน่าจะเสิร์ฟแบบดิบ เพราะสัมผัสของทูน่าดิบน่ากินกว่าทูน่าที่สุกทั้งชิ้น ซึ่งมักจะแห้งซะส่วนใหญ่  การจะจี่ทูน่าแค่ด้านนอกและรักษาในเนื้อข้างในยังดิบอยู่ทำได้โดยการวางเนื้อปลาลงบนกระทะหรือตะแกรงและปล่อยไว้ 2 นาทีสำหรับด้านแรก จากนั้นกลับเนื้อปลาและปล่อยไว้อีก 2 นาทีแล้วนำออกจากความร้อน อย่าลืมจับตามองปลาทูน่าไว้ระหว่างจี่ เนื้อปลาจะได้ไม่สุกเกินไป คุณจะสามารถมองเห็นความร้อนทำให้ปลาสุกจากด้านล่างได้ ถ้าคุณคิดว่าเวลา 2 นาทีนานเกินไปสำหรับทูน่าข้างเดียว ก็ให้กลับเนื้อปลาเร็วขึ้น ถ้าคุณอยากจะให้ทูน่าสุกทั้งชิ้น ก็ให้ปล่อยไว้บนกระทะหรือตะแกรงนานกว่านี้ ทูน่าทาร์ทาร์ทำจากปลาทูน่าอาฮิดิบ เป็นเมนูเบา ๆ เพิ่มความสดชื่นที่ไม่ต้องผ่านการปรุงใด ๆ แต่ก็ถือเป็นหนึ่งในวิธีทำปลาทูน่าอาฮิที่ได้รับความนิยมที่สุด สิ่งสำคัญคือต้องใช้ปลาทูน่าเกรดดีแบบสำหรับทำซูชิถ้าจะทำอาหารจานนี้ ในเมื่อคุณจะไม่ได้ทำปลาให้สุกก่อนเพื่อฆ่าพยาธิและเชื้อแบคทีเรีย  การจะทำทูน่าทาร์ทาร์สำหรับคน 4 คนต้องใช้เนื้อปลาทูน่า 1 ปอนด์ จะเป็นสเต็กหรือฟิเลต์ก็ได้ ทางที่ดีควรใช้ปลาทูน่าสดมากกว่าทูน่าที่เคยผ่านการแช่แข็งมาแล้ว การจะทำทูน่าทาร์ทาร์ต้องใช้ซอสรสจัดจ้านที่ทำจากพืชตระกูลส้มบวกกับความร้อนลึกของวาซาบิ ถ้าอยากทำทาร์ทาร์แสนอร่อย ก็ให้ผสมส่วนผสมต่อไปนี้ลงในชาม:  น้ำมันมะกอก 1/4 ถ้วยตวง ผักชีสับ 1/4 ถ้วยตวง พริกฮาลาพิโน (Jalapeno) บด 1 ช้อนชา ขิงบด 2 ช้อนชา ผงวาซาบิ 1 1/2 ช้อนชา น้ำมะนาว 2 ช้อนโต๊ะ เกลือและพริกไทยเพื่อปรุงรสตามใจชอบ ใช้มีดคม ๆ หั่นเนื้อปลาเป็นลูกเต๋าขนาด 0.3-0.6 ซม. (1/8-1/4 นิ้ว) ที่จริงแล้วใช้มีดง่ายที่สุด แต่จะใช้เครื่องปั่นอาหารเพื่อลดเวลาก็ได้ ผสมจนเข้ากันดีให้เนื้อปลาชุ่มซอส เสิร์ฟทูน่าทาร์ทาร์ทันทีบนแครกเกอร์หรือมันฝรั่งทอด  ถ้าคุณไม่เสิร์ฟปลาทันที น้ำมะนาวในซอสจะเริ่มทำปฏิกิริยากับเนื้อปลาและเปลี่ยนสัมผัสของมัน ถ้าอยากจะทำทูน่าทาร์ทาร์เตรียมไว้ล่วงหน้า ให้แยกเก็บซอสกับเนื้อปลาจนกระทั้งก่อนจะเสิร์ฟ
เปิดไฟเตาอบให้อุณหภูมิ 200 °C (400 °F). นำถาดอบมาทาน้ำมัน. ทาเนยและปรุงรสปลาทูน่า. อบปลาทูน่า. เลือกสเต็กทูน่าสดหรือแช่แข็ง. ผสมเครื่องเทศสำหรับปลาทูน่า. ตั้งไฟกระทะหรือตะแกรงย่าง. นำปลาทูน่ามาคลุกเครื่องเทศที่ผสมไว้. จี่เนื้อปลาทูน่าทั้ง 2 ด้าน. เลือกใช้ปลาทูน่าคุณภาพสำหรับทำซูชิ. เตรียมซอส. หั่นปลาทูน่าเป็นลูกเต๋าเล็ก ๆ. ผสมชิ้นทูน่าให้เข้ากับซอส.
https://www.wikihow.com/Cook-Ahi-Tuna https://www.wikihow.com/Cook-Ahi-Tuna https://www.wikihow.com/Cook-Ahi-Tuna
Baking Ahi Tuna Searing Ahi Tuna Making Tuna Tartare